CELEX: 32005D0484
Language: el
Date: 2005-07-04 00:00:00
Title: 2005/484/EK: Απόφαση της Επιτροπής, της 4ης Ιουλίου 2005, σχετικά με τη διαδικασία βεβαίωσης της πιστότητας των προϊόντων δομικών κατασκευών σύμφωνα με το άρθρο 20 παράγραφος 2 της οδηγίας 89/106/ΕΟΚ του Συμβουλίου όσον αφορά τα έτοιμα συστήματα ψυκτικών εγκαταστάσεων αποθήκευσης και τα έτοιμα συστήματα περιβλημάτων ψυκτικών εγκαταστάσεων αποθήκευσης [κοινοποιηθείσα υπό τον αριθμό Ε(2005) 1961]   (Κείμενο που παρουσιάζει ενδιαφέρον για τον ΕΟΧ)

6.7.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 173/15
            
         ΑΠΌΦΑΣΗ ΤΗΣ ΕΠΙΤΡΟΠΉΣ
   της 4ης Ιουλίου 2005
   σχετικά με τη διαδικασία βεβαίωσης της πιστότητας των προϊόντων δομικών κατασκευών σύμφωνα με το άρθρο 20 παράγραφος 2 της οδηγίας 89/106/ΕΟΚ του Συμβουλίου όσον αφορά τα έτοιμα συστήματα ψυκτικών εγκαταστάσεων αποθήκευσης και τα έτοιμα συστήματα περιβλημάτων ψυκτικών εγκαταστάσεων αποθήκευσης
   [κοινοποιηθείσα υπό τον αριθμό Ε(2005) 1961]
   (Κείμενο που παρουσιάζει ενδιαφέρον για τον ΕΟΧ)
   (2005/484/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   την οδηγία 89/106/ΕΟΚ του Συμβουλίου, της 21ης Δεκεμβρίου 1988, για την προσέγγιση των νομοθετικών, κανονιστικών και διοικητικών διατάξεων των κρατών μελών όσον αφορά τα προϊόντα του τομέα των δομικών κατασκευών (1), και ιδίως το άρθρο 13 παράγραφος 4,
   Εκτιμώντας τα ακόλουθα:
   
               (1)
            
            
               Όσον αφορά τις δύο διαδικασίες για τη βεβαίωση της πιστότητας ενός προϊόντος βάσει του άρθρου 13 παράγραφος 3 της οδηγίας 89/106/ΕΟΚ, η Επιτροπή υποχρεούνται να επιλέγει τη λιγότερο δαπανηρή διαδικασία που ανταποκρίνεται στους όρους της ασφάλειας. Αυτό σημαίνει ότι πρέπει να κρίνει εάν, για ένα συγκεκριμένο προϊόν ή ομάδα προϊόντων, η ύπαρξη συστήματος ελέγχου της παραγωγής στο εργοστάσιο υπό την ευθύνη του κατασκευαστή είναι αναγκαία και επαρκής συνθήκη για τη βεβαίωση της πιστότητας ή εάν, για λόγους που αφορούν τη συμμόρφωση με τα κριτήρια που αναφέρονται στο άρθρο 13 παράγραφος 4 της οδηγίας 89/106/ΕΟΚ, απαιτείται η παρέμβαση ενός αναγνωρισμένου οργανισμού πιστοποίησης.
            
         
               (2)
            
            
               Το άρθρο 13 παράγραφος 4 της οδηγίας 89/106/ΕΟΚ ορίζει ότι η διαδικασία που επιλέγεται με τον τρόπο αυτό πρέπει να αναφέρεται στις εντολές και στις τεχνικές προδιαγραφές. Επομένως, είναι ευκταίο να καθορίζεται η έννοια του προϊόντος ή της ομάδας προϊόντων όπως χρησιμοποιείται στις εντολές και τις τεχνικές προδιαγραφές.
            
         
               (3)
            
            
               Οι δύο διαδικασίες που προβλέπονται στο άρθρο 13 παράγραφος 3 της οδηγίας 89/106/ΕΟΚ περιγράφονται λεπτομερώς στο παράρτημα III της εν λόγω οδηγίας. Επομένως, είναι αναγκαίο να καθορίζονται με σαφήνεια οι μέθοδοι με τις οποίες εφαρμόζονται οι δύο διαδικασίες με αναφορά στο παράρτημα III, για κάθε προϊόν ή ομάδα προϊόντων, καθώς το παράρτημα ΙΙΙ δίνει προτίμηση σε ορισμένα συστήματα.
            
         
               (4)
            
            
               Η διαδικασία που αναφέρεται στο άρθρο 13 παράγραφος 3 στοιχείο α) της οδηγίας 89/106/ΕΟΚ αντιστοιχεί στα συστήματα που ορίζονται στην πρώτη δυνατότητα, χωρίς συνεχή επιθεώρηση, και στη δεύτερη και στην τρίτη δυνατότητα του παραρτήματος ΙΙΙ τμήμα 2 σημείο ii) της οδηγίας 89/106/ΕΟΚ. Η διαδικασία που αναφέρεται στο άρθρο 13 παράγραφος 3 στοιχείο β) αντιστοιχεί στα συστήματα που ορίζονται στο παράρτημα ΙΙΙ τμήμα 2 σημείο i), και στην πρώτη δυνατότητα, με συνεχή επιθεώρηση, του παραρτήματος III τμήμα 2 σημείο ii).
            
         
               (5)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής τεχνικών έργων,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η πιστότητα των προϊόντων που ορίζονται στο παράρτημα I βεβαιώνεται με διαδικασία βάσει της οποίας, εκτός από σύστημα ελέγχου της παραγωγής στο εργοστάσιο το οποίο διαχειρίζεται ο κατασκευαστής, αναγνωρισμένος οργανισμός πιστοποίησης συμμετέχει στην αξιολόγηση και την επιθεώρηση του ελέγχου της παραγωγής ή του ίδιου του προϊόντος.
   Άρθρο 2
   Η διαδικασία για τη βεβαίωση της πιστότητας που καθορίζεται στο παράρτημα ΙΙ δηλώνεται στις εντολές περί των κατευθυντηρίων γραμμών για την ευρωπαϊκή τεχνική έγκριση.
   Άρθρο 3
   Η παρούσα απόφαση απευθύνεται στα κράτη μέλη.
   
      Βρυξέλλες, 4 Ιουλίου 2005.
      
         
            Για την Επιτροπή
         
         Günter VERHEUGEN
         
            Αντιπρόεδρος
         
      
   
   
      (1)  ΕΕ L 40 της 11.2.1989, σ. 12· οδηγία όπως τροποποιήθηκε τελευταία από τον κανονισμό (ΕΚ) αριθ. 1882/2003 του Ευρωπαϊκού Κοινοβουλίου και του Συμβουλίου (ΕΕ L 284 της 31.10.2003, σ. 1).
   
      ΠΑΡΑΡΤΗΜΑ I
      Έτοιμα συστήματα ψυκτικών εγκαταστάσεων αποθήκευσης και έτοιμα συστήματα περιβλημάτων ψυκτικών εγκαταστάσεων αποθήκευσης:
      
                  —
               
               
                  Για χρήση σε δομικά έργα.
               
            
   
      ΠΑΡΑΡΤΗΜΑ II
      
         Σημείωση: για προϊόντα που προορίζονται για περισσότερες από μία χρήσεις που καθορίζονται στις ακόλουθες ομάδες, τα καθήκοντα του αναγνωρισμένου οργανισμού, όπως απορρέουν από τα σχετικά συστήματα βεβαίωσης της πιστότητας, είναι σωρευτικά
      ΕΤΟΙΜΑ ΣΥΣΤΗΜΑΤΑ ΨΥΚΤΙΚΩΝ ΕΓΚΑΤΑΣΤΑΣΕΩΝ ΑΠΟΘΗΚΕΥΣΗΣ ΚΑΙ ΕΤΟΙΜΑ ΣΥΣΤΗΜΑΤΑ ΠΕΡΙΒΛΗΜΑΤΩΝ ΨΥΚΤΙΚΩΝ ΕΓΚΑΤΑΣΤΑΣΕΩΝ ΑΠΟΘΗΚΕΥΣΗΣ
      Συστήματα βεβαίωσης της πιστότητας
      Για το (τα) προϊόν(-τα) και την (τις) προβλεπόμενη(-ες) χρήση(-εις) που απαριθμείται(-ούνται) κατωτέρω, καλείται ο Ευρωπαϊκός Οργανισμός Τεχνικών Εγκρίσεων (ΕΟΤΕ) να προσδιορίσει το (τα) ακόλουθο(-α) σύστημα(-τα) βεβαίωσης της πιστότητας στη σχετική κατευθυντήρια γραμμή για ευρωπαϊκές τεχνικές εγκρίσεις:
      
                  Προϊόν(-τα)
               
               
                  Προβλεπόμενη(-ες) χρήση(-εις)
               
               
                  Επίπεδο(-α) ή κλάση(-εις)
                  (αντίδραση στη φωτιά)
               
               
                  Σύστημα(-τα) βεβαίωσης της πιστότητας
               
            
                  Έτοιμα συστήματα ψυκτικών εγκαταστάσεων αποθήκευσης και έτοιμα συστήματα περιβλημάτων ψυκτικών εγκαταστάσεων αποθήκευσης
               
               
                  σε δομικά έργα
               
               
                  —
               
               
                  1
               
            
                  Σύστημα 1: Βλέπε οδηγία 89/106/ΕΟΚ, παράρτημα III.2 σημείο i), χωρίς δειγματοληπτική δοκιμή ελέγχου.
               
            Η προδιαγραφή για το σύστημα πρέπει να καθιστά δυνατή την εφαρμογή του ακόμα και όταν δεν απαιτείται προσδιορισμός των επιδόσεων για ένα συγκεκριμένο χαρακτηριστικό, επειδή τουλάχιστον ένα κράτος μέλος δεν προβλέπει καμία νομική απαίτηση για το εν λόγω χαρακτηριστικό (βλέπε άρθρο 2 παράγραφος 1 της οδηγίας 89/106/ΕΟΚ και, κατά περίπτωση, ρήτρα 1.2.3 του ερμηνευτικού εγγράφου). Στις περιπτώσεις αυτές η επαλήθευση αυτού του χαρακτηριστικού δεν πρέπει να επιβάλλεται στον κατασκευαστή εάν δεν επιθυμεί ο ίδιος να δηλώσει τις σχετικές επιδόσεις του προϊόντος του.